**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis ir precizēt epidemioloģiskās drošības pasākumus Covid-19 infekcijas izplatības ierobežošanai attiecībā uz studiju programmu dejā un horeogrāfijā praktiskās daļas norisi, paredzot studiju programmas praktiskās daļas apguves iespēju dejas un horeogrāfijas studiju programmās Jāzepa Vītola Latvijas Mūzikas akadēmijā, Latvijas Kultūras akadēmijā un Latvijas Kultūras akadēmijas aģentūrā „Latvijas Kultūras akadēmijas Latvijas Kultūras koledža”, publikai slēgtu profesionālās skatuves mākslas iestudējuma ģenerālmēģinājumu vai pirmizrāžu apmeklēšanas iespēju klātienē līdz desmit attiecīgās nozares kritiķiem, ja tiek nodrošināta divu metru distances ievērošana un vienai personai ne mazāk kā 25 m2 no pieejamās telpu platības, un augstskolās studējošo individuālu apkalpošanu Latvijas Nacionālā arhīva lasītavās, ja tiek nodrošināta divu metru distances ievērošana, vienai personai ne mazāk kā 25 m2 no lasītavas telpas platības, un uzturēšanās laiks lasītavā ir ne ilgāks kā divas stundas, kā arī noteiktu skaidrāku tirdzniecības centra īpašnieka vai tiesiskā valdītāja lomu epidemioloģiskās drošības prasību ievērošanā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Epidemioloģiskās drošības likuma 3.panta otro daļu un Covid-19 infekcijas izplatības pārvaldības likuma 4.panta 1., 2., 3., 7. un 8.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020.gada 9.jūnija noteikumi Nr.360 „Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) nosaka epidemioloģiskās drošības pasākumus, kas veicami, lai ierobežotu Covid-19 infekcijas izplatību.Latvijas augstskolu studējošajiem diplomdarbu un kursa darbu izstrādes procesā ir nepieciešama piekļuve Latvijas Nacionālā arhīva lasītavu dokumentiem, bez kuriem diplomdarbus un kursa darbus kvalitatīvi izstrādāt nav iespējams. Šobrīd darbs klātienē Latvijas Nacionālā arhīva lasītavās nav iespējams Covid-19 infekcijas izplatības ierobežošanai noteikto epidemioloģiskās drošības pasākumus dēļ. Tomēr augstskolu studentiem diplomdarbu un kursa darbu izstrādes termiņi nav pagarināti, līdz ar to ierobežotās piekļuves specifiskiem materiāliem dēļ studējošajiem, it īpaši vēstures zinātnēs, ir būtiski paaugstinājies risks, ka viņi nespēs izstrādāt kvalitatīvus noslēguma darbus vai pat pabeigt studijas. Latvijas Nacionālais arhīvs iespēju robežās cenšas digitalizēt studentiem nepieciešamos dokumentus, taču Latvijas Nacionālā arhīva digitalizācijas jauda ir ierobežota, līdz ar to pilnīgi visus nepieciešamos materiālus īsā laikā digitalizēt nav iespējams.Latvijas Nacionālais arhīvs jau 2020.gada pavasarī un rudenī ir izstrādājis un ieviesis Covid-19 infekcijas izplatības ierobežošanai nepieciešamos epidemioloģiskās drošības nosacījumus lasītāju apkalpošanai lasītavās, un ņemot vērā to, ka šobrīd vispārēja apmeklētāju apkalpošana Latvijas Nacionālajā arhīvā vēl joprojām nav atļauta, ir izstrādājis papildus drošības nosacījumus, paredzot, ka apmeklējums var notikt tikai individuāli, vienai personai paredzētais darba laiks lasītavā nav ilgāks par divām stundās, un vienam apmeklētajam tiek paredzēti 25 m2 lasītavas platības (vai gadījumos, ja lasītavas platība ir mazāka par 25 m2, lasītavā vienlaikus var atrasties tikai viens apmeklētājs). Atbilstoši Covid-19 infekcijas izplatības ierobežošanas vispārējām drošības prasībām, apmeklētājiem, atrodoties Latvijas Nacionālā arhīva telpās, būs jāievēro divu metru distance, jāvalkā deguna un mutes aizsegs, kā arī Latvijas Nacionālais arhīvs nodrošinās roku dezinfekcijas līdzekļus, veiks regulāru virsmu dezinficēšanu un vēdinās lasītavas telpas pirms katra apmeklētāja. Paredzams, ka katra Latvijas Nacionālā arhīva struktūrvienība, kurā ir lasītava, dienā apkalpos ne vairāk kā četrus studējošos, atkarībā no pieprasījuma un pieejamās lasītavu platības.Ņemot vērā minēto, Projekta 1.punkts paredz precizēt MK noteikumu Nr.360 15.2punktu, nosakot, ka Latvijas Nacionālā arhīva lasītavās tiek veikta augstskolās studējošo individuāla apkalpošana, nodrošinot divu metru distances ievērošanu, vienai personai ne mazāk kā 25 m2 no lasītavas telpas platības, un uzturēšanās laiku lasītavā ne ilgāk kā divas stundas.Lai noteiktu skaidrāku tirdzniecības centra īpašnieka vai tiesiskā valdītāja lomu MK noteikumu Nr.360 24.18punktā ietverto epidemioloģiskās drošības prasību ievērošanā un novērstu uzraudzības un kontroles iestāžu veikto pārbaužu novērojumos konstatēto, ka tirdzniecības centros, kuru kopējā tirdzniecībai atvēlētā platība ir lielāka par 7000 m2, tomēr turpina darbību arī vairākas tirdzniecības vietas, kuru darbība nav atļauta saskaņā ar MK noteikumu Nr.360 24.18 punktā ietvertajiem epidemioloģiskās drošības prasību ierobežojumiem, Projekta 2.punkts paredz papildināt MK noteikumus Nr.360 ar 24.76.apakšpunktu, paredzot, ka arī tirdzniecības centra īpašnieks vai tiesiskais valdītājs nodrošina MK noteikumu Nr.360 24.18 punktā minēto prasību izpildi, t.i., nepieļauj tādu tirdzniecības vietu darbību tirdzniecības centrā, kas neatbilst MK noteikumu Nr.360 24.18punktā minētajiem veikalu veidiem.Skatuves mākslas žanros tikpat svarīgs kā regulārs ikdienas darbs profesionālās meistarības nodrošināšanai ir arī atgriezeniskās saites veidošana ar publiku un paveiktā novērtējums. Covid-19 pandēmijas apstākļos visi profesionālās skatuves mākslas žanri jau vairāk par pusgadu darbojas mēģinājuma procesa režīmā, aktīvi strādājot pie jaunu darbu tapšanas. Tomēr teātris, deja un mūzika primāri ir klātienes mākslas formas, kas nozīmē tiešu kontaktu ar publiku, kurā skatītājam ir nozīmīga daļa kopīgā vēstījuma veidošanā. Lai nodrošinātu profesionālā teātra, dejas un mūzikas radošā procesa attīstību un profesionālā līmeņa uzturēšanu, būtu svarīgi jau šobrīd rast iespēju kritiķiem apmeklēt nozares iekšējās pirmizrādes. Tas ļautu visiem skatuves mākslas kolektīviem pārliecināties par savu konkurētspēju, kas ir kritiski svarīgi apstākļos, kad publiskie pasākumi ir liegti. Kritiķi šādi varētu arī veidot saikni ar publiku, uzturot potenciālajos skatītājos interesi par teātra, dejas un mūzikas jomā notiekošo un ļautu nozarei veiksmīgāk sagatavoties klātienes darbam. No nozares attīstības un ilgtspējas viedokļa īpaši svarīga ir Spēlmaņu nakts žūrijas, Dejas balvas un Lielās mūzikas balvas žūrijas klātbūtne skatuves mākslas procesos, lai nodrošinātu radošā darba analīzes nepārtrauktību un veicinātu nozares attīstību arī publisko pasākumu ierobežojumu apstākļos.Ņemot vērā minēto, Projekta 3.punkts paredz precizēt MK noteikumu Nr.360 21.punktu, nosakot, ka publikai slēgtus profesionālās skatuves mākslas iestudējuma ģenerālmēģinājumus vai pirmizrādes klātienē var apmeklēt līdz desmit attiecīgās nozares kritiķiem, ja tiek nodrošināta divu metru distances ievērošana un vienai personai ne mazāk kā 25 m2 no pieejamās telpu platības.Jāzepa Vītola Latvijas Mūzikas akadēmijā horeogrāfijas profesionālās studiju programmas un deju akadēmiskās studiju programmas, Latvijas Kultūras akadēmijā dejas akadēmiskās studiju programmas, Latvijas Kultūras akadēmijas aģentūras „Latvijas Kultūras akadēmijas Latvijas Kultūras koledža” dejas profesionālās studiju programmas praktiskās daļas apguve un studējošo profesionālā izaugsme nav iespējama bez klātienes nodarbībām, jo tādējādi deju tehniku apgūšanas procesā tiek mazināts traumu gūšanas risks, salīdzinot ar šo dejas tehniku apgūšanu attālināti. Ņemot vērā minēto, Projekta 4.punkts paredz veikt grozījumus MK noteikumos Nr.360, lai nodrošinātu dejas profesionālās studiju programmas praktiskās daļas apguves norisi, jo:1) minēto studiju programmu neapgūšana klātienē ir būtisks riska faktors veselībai un ķermeņa traumu iegūšanai, kas rada apdraudējumu arī studiju programmas praktiskas daļas apguvē. Nepiemērota studiju vide mājas apstākļos rada riskus iegūt muskulo-skeletālās sistēmas patoloģijas, kas biežāk lokalizējas kāju locītavās (pēdas, potītes, ceļi, gūžas), veicina nepareizu fizisko attīstību, kā arī rada riskus iegūt neatgriezeniskas traumas, kas bieži skar cīpslas, saites, kā rezultātā var tikt liegta kvalifikācijas iegūšana;2) deju skolotājiem un horeogrāfiem, kas studijas uzsākuši pēc vidējās vai vidējās profesionālās izglītības iegūšanas, ir nepieciešams regulārs treniņš tam piemērotās telpās kvalificēta personāla vadībā, savukārt ikdienas regulārās nodarbības tikai attālinātā veidā negatīvi ietekmē studiju darba kvalitāti;3) ir nepieciešama topošo horeogrāfu, dejotāju un dejas pedagogu regulāra sadarbība ar citiem horeogrāfiem, dejotājiem un dejas pedagogiem, kas nodrošina iespēju izstrādāt studiju programmas absolvēšanai nepieciešamos kvalifikācijas darbus (nokārtot valsts pārbaudījumus, aizstāvēt kvalifikācijas darbus);4) augstskolu telpas tiks izmantotas darbam nelielās grupās studiju programmas mērķiem un uzdevumiem atbilstošo zināšanu, profesionālo prasmju un kompetenču apguvei un kvalifikācijas darbu izstrādei, kas ļaus nodrošināt nepieciešamo specifisko un tehnisko (tai skaitā horeogrāfisko un akrobātisko) elementu apguvi un pilnveidošanu atbilstošā telpas platībā, tādējādi nodrošinot to izpildes drošību, kas nav īstenojama mājas apstākļos;5) ir nepieciešams apgūt deju iestudējumu vizuālo risinājumu, veidojot horeogrāfijas tam atbilstošā vidē, dejas kompozīcijas un horeogrāfijas zīmējumu, kas atbilst klātienes nelielas grupas kopdarbam, lai šo dejas zīmējumu varētu modelēt un apgūt praktiskās iemaņas.Ņemot vērā minēto, Projekta 4.punkts paredz precizēt MK noteikumu Nr.360 32.72.8.apakšpunktu, kas regulē profesionālās izglītības programmas praktiskās daļas apguvi Profesionālās izglītības kompetences centra „Nacionālā Mākslu vidusskola” Rīgas Baleta skolā, to papildinot ar regulējumu, kas nosaka horeogrāfijas un dejas studiju programmu praktiskās daļas apguvi Jāzepa Vītola Latvijas Mūzikas akadēmijā, Latvijas Kultūras akadēmijā un Latvijas Kultūras akadēmijas aģentūrā „Latvijas Kultūras akadēmijas Latvijas Kultūras koledža”, ja vienai personai ir nodrošināta ne mazāk kā 35 m2 no nodarbības norises telpas platības. Nodarbības laiks nepārsniedz 90 minūtes, tās laikā pedagogs vai pasniedzējs un izglītojamie vai studējošie lieto mutes un deguna aizsegu un ievēro divu metru distanci. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Jāzepa Vītola Latvijas Mūzikas akadēmija, Latvijas Kultūras akadēmija, Latvijas Kultūras akadēmijas aģentūra „Latvijas Kultūras akadēmijas Latvijas Kultūras koledža”, Latvijas Nacionālais arhīvs, Kultūras ministrijas pārziņā esošās kapitālsabiedrības un profesionālās skatuves mākslas nevalstiskās organizācijas. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 108 studējošajiem dejas programmās (Jāzepa Vītola Latvijas Mūzikas akadēmijas horeogrāfijas profesionālajā studiju programmā un deju akadēmiskajā studiju programmā ir 71 studējošais, Latvijas Kultūras akadēmijas deju akadēmiskajā studiju programmā – 21 studējošais, Latvijas Kultūras akadēmijas aģentūras „Latvijas Kultūras akadēmijas Latvijas Kultūras koledža” dejas profesionālajā studiju programmā – 16 studējošie), Latvijas augstākās izglītības iestādēs studējošajiem, primāri sociālo un humanitāro zinātņu programmās, kuriem noslēguma darbu izstrādes vajadzībām nepieciešama piekļuves specifiskiem Latvijas Nacionālā arhīva dokumentiem, minēto institūciju personālu, Kultūras ministrijas pārziņā esošajām kapitālsabiedrībām un profesionālās skatuves mākslas nevalstiskajām organizācijām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Jāzepa Vītola Latvijas Mūzikas akadēmija, Latvijas Kultūras akadēmija, Latvijas Kultūras akadēmijas aģentūra „Latvijas Kultūras akadēmijas Latvijas Kultūras koledža”, Latvijas Nacionālais arhīvs, Kultūras ministrijas pārziņā esošās kapitālsabiedrības un profesionālās skatuves mākslas nevalstiskās organizācijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Rūsiņa 67330206

Lolita.Rusina@km.gov.lv

Dimante 67330321

Liga.Dimante@km.gov.lv

Treija 67330262

Iluta.Treija@km.gov.lv